ถนนรามคำแหงขาออก บริเวณแยกมิสทีน มีการปิดสร้างรถไฟฟ้าเลนขวา 1 ช่องจราจร ทำให้เหลือ 3 ช่องจราจรที่ใช้ได้ แต่เนื่องจากมีรถรอเลี้ยวขวา 2 ช่องจราจร เข้า ถ.ราษฎร์พัฒนา ทำให้รถที่ต้องการตรงผ่านแยกมิสทีนมีการจราจรติดขัด เพราะ 3 ช่องจราจรที่ว่ามา เหลือพื้นที่แคบมาก เวลามีรถประจำทางหรือรถสิบล้อผ่านทางอาจเกิดอันตราย เพราะแทบจะไม่เหลือระยะปลอดภัย อยากให้พิจารณาเปิดเลนขวาสุดที่ปิดทำรถไฟฟ้า เพื่อให้ระบายการจราจรได้สะดวกและปลอดภัยมากขึ้น เนื่องจากมีการเทพื้นคอนกรีตเรียบร้อยนานแล้ว กรุณาช่วยพิจารณาคืนผิวจราจรเลนขวาด้วยครับ หรืออย่างน้อยขยับแท่งปูนเข้าไปอีก 40 ซม.ก็ช่วยให้การสัญจรผ่านแยกมิสทีนปลอดภัยมากยิ่งขึ้น